ועדת העבודה והרווחה, כנסת 24, פרוטוקול מספר 95, 2022-02-14 12:55

אפרת רייטן: אני פותחת את ישיבת ועדת העבודה והרווחה, 14 בפברואר 2022, י"ג באדר א' תשפ"ב, השעה היא 12:55 בצוהריים.

אפרת רייטן: אנחנו דנים בהצעות חוק שאנחנו נמזג, כי יש כאן מספר הצעות חוק, כולן בנושא חוק הביטוח הלאומי (תיקון – דמי ביטוח מופחתים לסטודנטים), התשפ"א–2021 – אני צריכה להקריא את כל ההצעות?

נעה בן שבת: כן.

נעה בן שבת: יש ארבע הצעות שמוזגו.

אפרת רייטן: כבר דנו בפעם הקודמת בהצעה של חבר הכנסת טיבי, עאידה תומא סלימאן, חברת הכנסת אימאן ח'טיב יאסין, חבר הכנסת - - -

אוסאמה סעדי: מיזגנו.

אוסאמה סעדי: יש את החדשים.

אפרת רייטן: עכשיו הגיעה לכאן הצעת חוק הביטוח הלאומי, של חברת הכנסת קרן ברק, בהכנה לקריאה ראשונה, הצעת חוק הביטוח הלאומי (תיקון – פטור מתשלום דמי ביטוח לסטודנטים בשל הכנסות הוריהם), של חברת הכנסת אתי חוה עטייה, בהכנה לקריאה ראשונה ושל חברת הכנסת מירי רגב, גם בהכנה לקריאה ראשונה, ושל חברת הכנסת ג'ידא רינאוי זועבי, והצעת חוק הביטוח הלאומי של חברת הכנסת עאידה תומא סלימאן.

אפרת רייטן: אנחנו נתחיל בהצעה למיזוג.

נעה בן שבת: כל ההצעות עוסקות בנושא של דמי הביטוח לסטודנטים.

אפרת רייטן: במוסד להשכלה גבוהה מחוץ לישראל.

חוה אתי עטייה: ההצעה שלי ושל קרן ברק לא מתמקדת בסטודנטים שלומדים בחו"ל.

חוה אתי עטייה: לפי מבחן הכנסות של הוריהם.

נעה בן שבת: השאלה אם את רוצה - - -

חוה אתי עטייה: באתי לפה, בגלל זה יש דיון.

נעה בן שבת: את מסכימה למזג להצעה הגדולה שמדברת היום על סטודנטים בחו"ל או שאת רוצה להמשיך ולדון בשאלה של הכנסות הוריהם?

אפרת רייטן: זה דברים אחרים.

נעה בן שבת: אז אולי לא צריך למזג.

נעה בן שבת: נשאיר את זה על שולחן הוועדה, נדון בזה - - -

אוסאמה סעדי: אתי, אני מציעה לך שתמזגי, כי אם לא נפצל.

אוסאמה סעדי: אנחנו לא רוצים לעכב.

חוה אתי עטייה: גילוי נאות, בהצעה שלי לא דיברתי על חו"ל, למעט מירי רגב שציינה את חו"ל.

חוה אתי עטייה: מבחינת היועצת המשפטית זה בסדר?

אפרת רייטן: אנחנו רוצים למזג להצעה שמוזגה כבר בפעם הקודמת - - -

חוה אתי עטייה: אנחנו מוכנות למזג.

אפרת רייטן: בואו נעלה את זה בבקשה להצבעה למיזוג הצעות החוק.

יצחק פינדרוס: גברתי היושבת-ראש, אני רק רוצה בקשה אחת, אני חייב לצאת - - -

אפרת רייטן: לפני המיזוג?

אפרת רייטן: תן לי להצביע.

יצחק פינדרוס: בסדר גמור.

אפרת רייטן: מי בעד המיזוג, שירים את ידו.

אפרת רייטן: בעד – 4

אפרת רייטן: נמנעים – אין

אפרת רייטן: ארבעה בעד המיזוג.

אפרת רייטן: אין נמנעים ואין מתנגדים.

אפרת רייטן: הצעת המיזוג עברה.

אפרת רייטן: חבר הכנסת פינדרוס.

יצחק פינדרוס: העליתי את זה בישיבה הקודמת, ואני מבקש גם עכשיו, גם מהייעוץ המשפטי של הוועדה וגם מהייעוץ המשפטי של ביטוח לאומי, תשומת לב שתלמידי ישיבות מושווים לסטודנטים.

יצחק פינדרוס: כשאתם מגדירים סטודנטים להשכלה גבוהה, יש מערכת שמכירה בתלמידי ישיבות שיהיו במערכת הזאת.

יצחק פינדרוס: אני רוצה לוודא, שלא יהיה משהו שאני אצטרך להביא אחר כך לקריאה שנייה ושלישית.

אפרת רייטן: התייחסות.

יוסף פולסקי: צוהריים טובים לכולם, אני מהייעוץ המשפטי של הביטוח הלאומי, כרגע אין הגדרה מה זה מוסד להשכלה, להבנתנו גם תלמידי ישיבה שיוכרו על ידי גוף מוסמך בארץ – הרי כל הרעיון, וזה כל הנושא של הישיבה הקודמת, שלא ביטוח לאומי בעצמו יעשה - - -

אפרת רייטן: אני לא שומעת.

יוסף פולסקי: אני מזכיר את מה שהיה בדיון הקודם, שכל הרעיון פה להבנתי בתיקון הזה, זה לתת לשר סמכות, אחר כך כל המנגנון וההבחנה בין המוסדות ייעשה בתקנות, כשהרעיון הוא שלא הביטוח הלאומי הוא הגוף שיעשה את זה, כי אין לו את הכלים, המקצועיות והאפשרות להכיר בזה.

יוסף פולסקי: למשל, כמו שחבר הכנסת פינדרוס ציין, אם למשל משרד החינוך, באגף לשקילות תארים, מכיר כבר כיום במוסד כלשהו לתלמידי ישיבה בחו"ל וזה נכנס, כמובן גם אנחנו נכיר בזה.

אוסאמה סעדי: אני רק רוצה לחדד.

אוסאמה סעדי: יש כבר היום סמכות לשר.

אוסאמה סעדי: בחוק הזה אנחנו רוצים שייכתב במפורש שדמי ביטוח לאומי של סטודנטים שלומדים בחו"ל יהיו שווים לסטודנטים שלומדים בארץ, ובתקנות אנחנו נגבש את רשימת המוסדות שתתייחס גם לנושא הזה של מי סטודנט ומי לא, אבל לא עכשיו.

אוסאמה סעדי: אנחנו רוצים להצביע על זה בקריאה הראשונה, להעביר את זה למליאה, ולקראת הקריאה השנייה והשלישית - - -

יצחק פינדרוס: אני כותב כוכבית ליועץ המשפטי של הכנסת, שנוודא לקראת הדבר הזה שתלמידי ישיבות לא יהיו מופלים בעניין.

אפרת רייטן: משרד האוצר.

דניאל בלנגה: אני מאגף תקציבים במשרד האוצר.

דניאל בלנגה: לגבי תלמידי הישיבות, בדיון הקודם דיברנו על תלמידי הישיבות בארץ.

דניאל בלנגה: תלמידי הישיבות בארץ מקבלים הנחה בדיוק כמו סטודנטים.

דניאל בלנגה: אין בעיה כרגע.

דניאל בלנגה: אנחנו מדברים על הצעת חוק שמדברת על סטודנטים בחו"ל, כרגע זה רק סטודנטים, אין דיבור כרגע על בני ישיבות בחו"ל, אני לא יודע מה מעמדם, אולי היועץ המשפטי של ביטוח לאומי יוכל להסביר את זה.

אוסאמה סעדי: לקראת קריאה שנייה ושלישית נדון בכל הדברים.

אפרת רייטן: אני רוצה רק לחדד.

אפרת רייטן: ממילא גם הרשימה וגם הנקודה הזאת צריכים לדון עליהם בהמשך.

אפרת רייטן: זאת נקודה שחזרה על עצמה גם בדיון הקודם, ולכן צריך לתת עליה את הדעת ולתת תשובה.

אפרת רייטן: זה יכול להיות לכאן או לכאן, אבל צריך לתת לזה תשובה.

דניאל בלנגה: מבחינת מקור תקציבי אני אגיד שזה רק השוואת הנחה לסטודנטים בחו"ל.

דניאל בלנגה: לגבי הטענה של חבר הכנסת סעדי, כמו שסיכמנו בדיון הקודם, בחוק נכניס בהוראת קבע שהשר רשאי לקבוע את ההנחה גם לסטודנטים בחו"ל ובהוראת השעה, או נעה עכשיו תסביר לנו איך לנסח, נגיד שהשר יתקין תקנות, ובהן לשנתיים הוא ישווה את דמי הביטוח של סטודנטים בחו"ל לדמי הביטוח של סטודנטים בארץ.

מופיד מרעי: שנתיים?

מופיד מרעי: לא הבנתי.

דניאל בלנגה: כן.

דניאל בלנגה: שנתיים.

אפרת רייטן: זה מה שנסגר.

אפרת רייטן: כרגע שנתיים.

מופיד מרעי: הוראת השעה לשנתיים.

אפרת רייטן: נכון.

אפרת רייטן: אלה הסיכומים.

עאידה תומא סלימאן: בתקציב החדש הם יצטרכו לעגן את זה.

אוסאמה סעדי: בתקציב החדש נקווה שזאת כבר תהיה הוראת קבע.

אפרת רייטן: אני חושבת שחבר הכנסת אוסאמה סעדי עושה בשכל שהוא מבקש לקדם את החקיקה הזאת, להכניס אותה כבר לתוקף.

אוסאמה סעדי: נכון, כי אנחנו כבר בפברואר.

עאידה תומא סלימאן: הוא תמיד עושה דברים בשכל.

עאידה תומא סלימאן: ..

אוסאמה סעדי: לא תמיד.

אפרת רייטן: הוא אומר "לא תמיד", במקרה הזה.

אפרת רייטן: נעה, לפני שאנחנו מעלים את זה להצבעה, האם קיימת כרגע סוגיה לגבי המיזוג, או שאנחנו יכולים להתקדם בהצעה?

נעה בן שבת: אני מבינה שיש פה מחלוקת לגבי שתי הצעות חוק שעסקו בנושא.

נעה בן שבת: אם תהיה רביזיה לנושא הזה - - -

אפרת רייטן: אם תהיה רביזיה, תהיה רביזיה.

אפרת רייטן: היא יודעת שמיזגנו.

נעה בן שבת: אם תהיה רביזיה על המיזוג, אם שתי חברות הכנסת יבקשו לא למזג את ההצעות שלהן, אפשר יהיה - - -

אפרת רייטן: כרגע זה תיאורטי.

אוסאמה סעדי: אני מבקש רביזיה.

אוסאמה סעדי: עוד חצי שעה נצביע על הרביזיה.

אוסאמה סעדי: לא צריך לחכות שיעלו את זה לפני המליאה.

אוסאמה סעדי: נצביע ב-13:30 על הרביזיה.

נעה בן שבת: הצעת חוק הביטוח הלאומי (תיקון מס' ...) (דמי ביטוח מופחתים לסטודנטים), התשפ"ב–2022 בסעיף של התקנות הראשונות היו פה כמה נוסחים.

נעה בן שבת: שלושה דברים יהיו בתקנות הראשונות האלה: דבר ראשון, המועד.

נעה בן שבת: אנחנו באמת רוצים שהן יהיו תקנות ראשונות וייקבע להן מועד.

נעה בן שבת: מה שנדון, היה חודשיים.

נעה בן שבת: הבנתי שלמוסד לביטוח לאומי יש בקשה בנושא הזה.

יוסף פולסקי: אנחנו כמובן נעשה כל מאמץ להניח את זה כמה שיותר מהר ולפרסם את זה, אם יש לי את נוסח התקנות ביד, ואין לי אותו כרגע, גם התהליך הפנימי, רק לפרסום הציבור, זה שלושה שבועות.

יוסף פולסקי: לכן חודשיים זה נראה בעינינו לא סביר.

יוסף פולסקי: פרק זמן של חמישה חודשים, חצי שנה, נראה לנו יותר סביר להעברת התקנות האלה.

יוסף פולסקי: בסוף יש נושא של שיתוף פעולה עם כל המשרדים.

יוסף פולסקי: אני בטוח שכל המשרדים יירתמו לעניין הזה, אבל מטבעם של דברים זה לוקח קצת זמן, וגם יש נושא של העברות מידע, שמניסיון הנושא של העברות מידע והעיגון שלהן בתקנות - - -

אוסאמה סעדי: בינתיים אתם גובים לפי התעריף הקיים.

אוסאמה סעדי: אין לי בעיה שתיקחו כמה חודשים שאתם רוצים, אבל בינתיים אתם גובים לפי התעריף הקיים, ונכנסנו לשנת 2022.

אוסאמה סעדי: או שתגידו שבינתיים אתם לא גובים מהסטודנטים בחו"ל, או שנצמצם את הזמנים.

יוסף פולסקי: בדרך כלל המידע שנתקבל - - -

אוסאמה סעדי: זה יחול רטרואקטיבית.

אוסאמה סעדי: זה בכל מקרה.

אפרת רייטן: הן הולכות עם המיזוג.

אפרת רייטן: אתה יכול למשוך את הרביזיה.

יוסף פולסקי: נכון שכרגע התעריף שחל עליהם הוא התעריף הרגיל, שגם הוא אגב המינימלי.

יוסף פולסקי: אנחנו מדברים על אותו סדר גודל של 70 ומשהו שקלים על דמי ביטוח לאומי ולא על דמי ביטוח בריאות.

יוסף פולסקי: לעניין הרטרואקטיביות, אני מניח שזה משהו שנצטרך להידרש אליו.

אוסאמה סעדי: אנחנו סיכמנו עם משרד האוצר שזה חל בשנת 2022 וב-2023, ולכן זה צריך לחול מתחילת השנה.

אפרת רייטן: השורה התחתונה שאתם צריכים זמן בשביל להכין את התקנות.

אפרת רייטן: תיכף נסגור את הזמן.

אפרת רייטן: אבל בכל מקרה, לפי הסיכומים, כמו שאומר חבר הכנסת סעדי, זה צריך להתחיל רטרואקטיבית מתחילת 2022, לדבר הזה חייב להימצא ביטוי בחוק.

נעה בן שבת: נכון.

נעה בן שבת: אז אנחנו אומרים ארבעה דברים: תקנות ראשונות, דבר ראשון, יהיו בתוך – כמה זמן?

אפרת רייטן: אני ממפא"י, אז אני עושה תמיד באמצע – ארבעה חודשים.

אוסאמה סעדי: למה עכשיו צריך להיכנס לעניין של התקנות.

אוסאמה סעדי: הרי אנחנו עכשיו בקריאה הראשונה.

אוסאמה סעדי: בקריאה הראשונה אנחנו קובעים את העיקרון.

אוסאמה סעדי: אחרי זה, כשנגיע לקריאה השנייה והשלישית, נראה את התקנות, אולי נסכם את הפרטים.

אפרת רייטן: אנחנו עושים פה סדר.

אפרת רייטן: בלי בלגן.

אפרת רייטן: נעה.

נעה בן שבת: הנוסח הזה הוא בעקבות הדיון שהיה בפעם שעברה.

נעה בן שבת: בפעם שעברה האוצר אמר:

נעה בן שבת: אנחנו רוצים שיהיו שנתיים, ואתם אמרתם שאתם רוצים שתהיה השוואה – כל הדברים האלה כתבנו באותן תקנות ראשונות.

אוסאמה סעדי: הוראת שעה זה מוסכם לשנתיים.

אוסאמה סעדי: הנוסח, אמרתי, מה שיש בהוראת השעה, שאנחנו אומרים ששר העבודה ישווה את דמי הביטוח הלאומי של סטודנטים מחו"ל לאלה שלומדים בארץ.

נעה בן שבת: זה מה שכתוב.

אוסאמה סעדי: לגבי הגדרה מה זה סטודנט ואיזה סטודנט, לקראת השנייה והשלישית נגבש את זה.

אפרת רייטן: אני חושבת שיש פה אי-הבנה.

נעה בן שבת: אנחנו מדברים על אותו דבר.

נעה בן שבת: דבר ראשון אנחנו אומרים שתהיה הוראה קבועה שתסמיך את השר לקבוע הוראות לגבי תלמידי חוץ-לארץ, זה משהו שאין היום.

נעה בן שבת: חוץ מזה, תהיה לנו הוראה, תקנות ראשונות שהן מוגבלות לשנתיים, תקופה שלא תעלה על שנתיים.

נעה בן שבת: אנחנו רוצים לוודא שהן יגיעו בתוך X זמן והן יקבעו גם מי הסטודנטים, וגם מה שאמרת, שיהיה באותו שיעור של סטודנט של מוסד להשכלה בארץ.

נעה בן שבת: אלה אותם עקרונות.

נעה בן שבת: וכרגע נכנס העיקרון הנוסף שביקשתם הרטרואקטיביות, שזה יחול - - -

אפרת רייטן: משרד האוצר, אני רוצה שיהיה לפרוטוקול העניין הזה, שזה באישור שלכם, זה לפי הסכמות.

דניאל בלנגה: כן.

דניאל בלנגה: בוודאי.

אפרת רייטן: הערות?

אפרת רייטן: אין.

אפרת רייטן: אפשר להגיע להצבעה.

אפרת רייטן: אני מעלה את זה להצבעה.

אפרת רייטן: מי בעד הנוסח המוצע שירים את ידו.

אפרת רייטן: מי נגד?

אפרת רייטן: נמנעים?

אפרת רייטן: בעד – 3

אפרת רייטן: נמנעים – אין

אפרת רייטן: שלושה בעד.

אפרת רייטן: נגד אין.

אפרת רייטן: נמנעים אין.

אוסאמה סעדי: מברוכ.

אפרת רייטן: מברוכ, בהחלט.

אפרת רייטן: הנוסח עבר ומוכן לקריאה הראשונה.

אפרת רייטן: חבר הכנסת סעדי, לפני שאתה הולך לחגוג, מה עם הרביזיה שלך?

נעה בן שבת: משכת אותה, אחרת לא היינו יכולים להצביע.

אוסאמה סעדי: אני מושך.

אפרת רייטן: הוא מושך את הרביזיה.

אפרת רייטן: תודה רבה.

אפרת רייטן: תודה רבה, חברים.